Sannat fl-imgħoddi SAN NAT. ĦA fl-Imgħoddi Sensiela informattiva u edukattiva dwar ta' Sannat L-Emigrazzjoni tas-Sannatin lejn l-Awstralja Liema kontinent fid-dinja jgħixu fih l-akbar numru ta' nies minn ta' Sannat7 Fejn kienu l-ewwel postijiet li għexu u ħadmu dawn l-emigranti Sannatin7 Għaliex għażlu li jemigraw lejn post 'fit-tarf tad-dinja'7 X'sar minnhom il-mijiet ta' Sannatin li emigraw u għażlu li jsejħu l-Awstralja darhom7 L-Awstralja ''Artli tnixxi l-ħalib u l-għasef' Bħalman rajna fl-artikli preċedenti, meta l-gżejjer tagħna saru kolonja Ingliża, l-Għawdxin u l-Maltin kienu saru sudditi Ingliżi fejn kellhom id-dritt li jemigraw fil-pajjiżi kollha li llum jiffurmaw l-komunita ta' pajjiżi li tissejjaħ il-Commonwealth. L- Awstralja u New Zealand kienu wħud minn dawn il-pajjiżi. Fl-1861, l-Istat ta' Queensland, fl-Awstralja kellu bżonn ħafna ħaddiema biex jaħdmu l-għelieqi li jipproduċu z-zokkor, u dawn il-ħaddiema rieduhom li jkunu Maltin u Għawdxin. Għadd ta' Għawdxin u Maltin kienu diġa jinsabu jaħdmu hemm u dawn urew bżulija kbira u għamlu isem tajjeb bħala ħaddiema. L-ewwel gvernatur ta' dan l-istat Sir Harrv Barron ħa grazzja ma' l-emigranti Għawdxin u Maltin u ried iżid in-numru tagħhom. Hu kien ħabib ta' Sir Gerald Strickland li kien għamel żmien gvernatur tal-istati ta' Tasmania, Western Australia u New South Wales uli fl-1927 Strickland kien ġie elett Prim Ministru ta' Malta. Dawn it-tnejn flimkien mal- kaptan Henri Curmi, li kien l-ewwel rappreżentant Malti fl-Awstralja ħajjar lil ħafna Maltin u Għawdxin jemigraw lejn l-Awstralja. Dan sar wara dibattitu sħiħ fil-Parlament Malti meta fl-1920, l-ewwel Prim Ministru ta' Malta Joseph Howard kien stqarr: Riċentament, Għawdxi ġie biex ikellimni u talabni sabiex inħallih imur jaħdem l-Awstralja fejn kellu xogħol jistennih., Bħalissa l-Għawdxi jaħdem minn kmieni filgħodu sad-dlam m'għandhomx biżżejjed xogħol hemmhekk. Id-dħul tiegħu, meta jkun hemm xi biċċa xogħol, hi ta' żewġ xelini kuljum u l- prezz tal-bizzilla maħduma minn martu u l-bniet tiegħu bilkemm huwa daqs n-nefqa tax-xiri tal-ħjut. ' Dawn il-kummenti tal-Prim Ministru Howard nifmuhom aħjar fil-kuntest ta' li kien qal il-Kaptan Lewis Ritchie fil-ktieb tiegħu, The Epic of Malta; L-Għawdxin għandhom karatteristiċi distinti mill-poplu Malti. L-Għawdxin huma iżjed sodi fil-karattru, serji u huma verament bil-għaqal u pijonieri. Huma msejħa l-Iskoċċiżi tal-poplu Malti. ' Dawn id-diskorsi jagħtuna stampa ċara ta' minn x'hiex għaddew l-emigranti Sannatin u l-kumplament ta' l-Għawdxin fl-aħħar żewġ sekli. Dak in-nhar mijiet ta' Għawdxin emigraw biex jaħdmu fl-għelieqi enormi ta' Mossland u Mackav. L-Emigrazzjoni Maltija bejn is-Seklu dsatax u għoxrin Awstralja Fl-1927 Strickland kien elett Prim Ministru ta' Malta u kien hu li laħħaq fl-1929 lill- Kaptan Henrv Curmi bħala l-ewwel rappreżentant ta' Malta fl-Awstralja, l-art li kellha futur għal dawk li kellhom il-ħsieb li jemigraw. Wara l-1921, l-Għawdxin u l-Maltin kienu qed jemigraw l-aktar lejn l-Awstralja milli lejn l-artijiet oħrajn u sal-1926 kien hemm madwar 2000 Għawdxi u Malti li kienu jgħixu hemm l-aktar fi Queensland. Fl-1944 Captain Curmi mar Malta biex jippjana l-mod ta' kif ammont akbar ta' nies setgħu jemigraw lejn l-Awstralja. F'din l-istess sena, il-Prim Ministru Awstraljan, Mr. John Curtin, esprima x-xewqa tiegħu li jrid aktar Maltin biex jemigraw lejn dan il-pajjiż. Fl-1948 ġie iffirmat l-Assisted Passage Agreement bejn Malta u l-Awstralja li permezz tiegħu naqqas ħafna problemi finanzjarji għall-emgranti prospettivi billi ipprovdielhom passaġġ b'xejn jew issussidjat. Min-naħħa ta' Malta, it-transport bil-vapur lejn l-Awstralja kien regolari u fis-snin ta' wara l-emigranti bdew jivjaġġaw ukoll bl-ajruplan. Fl-1953 l-Arċisqof ta' Malta, Mgr. Michael Gonzi, mar għall-vista fl-Awstralja. Sa dak in-nhar in-numru ta' l-emigranti Għawdxin u Maltin lejn dan il-pajjiż, kien tant, li fis-sena ta' wara intlaħaq ir-rekord ta' 8470 emigrant lejn l-Awstralja. Fl-1956, l-aktar Prim Ministru famużta' l-Awstralja, Mr. Robert Menzies, mar Malta u faħħar l-eluf ta' Maltin u Għawdxin li kienu jgħixu fl-Awstralja. Huwa qal li kien ferħan ħafna bihom u għamilha ċara li l-Awstralja għandha bżonn aktar irġiel u nisa Għawdxin u Maltin. Bejn l-1946 u l-1974 l-Għawdxin u l-Maltin li kienu telqu lejn l-Awstralja kienu jammontaw għal 137,205. Dawn kienu jinsabu l-aktar f' Victoria, NSW u Queensland, u f'ammonti żgħar fin-nofs in-nhar u fil-Punent ta' l-Awstralja. Mill-aħħar tas-sebgħinijiet 'il quddiem l-emigrazzjoni inġenerali bdiet tonqos sa kemm fl-aħħar kważi spiċċat għal kollox, pero' l-emigrazzjoni minn Għawdex kompliet. Il- preżenza tad-dixxendenti Għawdxin u Maltin fl-Awstralja tiżgura li r-rabta ta' bejn Malta u l-Awstralja tibqa għal dejjem. Irġiel minn ta' Sannat li marru Queensland ma' baqgħux hemm, dawn ġew lura Għawdex bil-flus li akkomulaw jew inkella marru jgħixu fil-bliet kbar ta' Melbourne u Svdnev. Mill-banda l-oħra l-biċċa l-kbira ta' dawk mir-raħal ta' Sannat li emigraw wara l-gwerra fil-maġġor parti tagħhom żaru ta' Sannat b'mod regolari u ħafna wkoll ġew lura u bnew darhom b'ħafna minnhom b'simboli ta' l-Awstralja ma kullimkien. In-New Zealand u l-gżejjer tal-Paċifiku F'dawn il-gżejjer ftit insibu nies minn ta' Sannat li jgħixu hemm, pero' fil-bidu tas-seklu li għadda kien hemm numru żgħir li marru jaħdmu hemm, pero' ħafna rritornaw l-Awstralja jew lura ta' Sannat. Minn ta' Sannat fostil-pijunieri fl-Awstralja Ġeografikament, l-art imbiegħda ta' l-Awstralja suppost kienet l-aħħar art li setgħet tirċievi lill-emigranti Għawdxin u Maltin. Imma ġara bil-maqlub, imkien daqs l-Awstralja ma hemm minn ta' Sannat, Għawdxin u Maltin. Meta wieħed jifli l-arkivji Nazzjonali tal- passaporti sew fil-Kummissjoni Għolja Maltija f'Kanberra kifukoll fiċ-Centu Nazzjonali ta' l-Arkivji fl-Imdina jinduna li madwar tlett elef persuna Sannatija marret l-Awstralja matul is-seklu li għadda. Dan in-numri jinkludi lit-tfal tagħhom li Ilum għandhom ċittadinanza Maltija u lit-tfal tat-tfal tagħhom, numru ferm aktar minn ta' Sannat stess li f' Marzu ta' din is-sena (2006) l-popolazzjoni kienet tlaħħaq 2059. Fl-1991 kien hemm mal-57,778 persuna Maltija u Għawdxija fl-Awstralja li t-twelid tagħhom kien irreġistrat f'Malta. Skond il-gazzetta li kienet titkellem fuq Melboume ''Il- Maltija '' ta' l-1 ta' Ottubru 1991, fl-Awstralja kien hemm mal-119,504 persuna li kienu ta' oriġni etnika Maltija. Sannatin fl-Awstralja ta' llum Illum insibu 1807 persuni minn ta' Sannat li jgħixu madwar l-Awstralja kollha, ċifra ftit anqas minn dik tal-popolazzjoni ta' Sannat fil-preżent f'Għawdex. Il-popolazzjoni ta' Sannat fl-Awstralja llum tinsab mifruxa mal-kontinent kollu pero' l- maġġoranza tagħhom jinsabu jgħixu fil-Belt ta' Melbourne. Għalkemm l-ewwel ġenerazzjoni li emigraw, ħadmu fl-għelieqi ta' Queensland, it-tfal tagħhom illum jaħdmu fil-fabbriki u z-zoni industrijali. Illum it-tfal tat-tfal jatttendu l-Universitajiet, partikularment l-Universita' ta' Victoria ġewwa Melbourne fejn insibu bosta żgħażagħ minn ta' Sannat li huma professjonisti u nies bi snajja kbar. U bix-xieraq insibu wkoll St Margaret Social Club fl-Awstralja li ġiet imwaqqfa fl-1988 uli tinsab fis-subborg ta' St Albans. Il-Klabb sa mit-twaqqif tiegħu ħadem biex jgħaqqad lis- Sannatin fl-Awstralja u jiċċelebra l-festa tal-Partruna tas-Sannatin, Santa Margerita V.M. B'hekk is-Sannatin fl-Awstralja jżommu u jgħożżu dak li jagħmilhom Sannatin u jgħallmuh lit-tfal tagħhom sabiex l-identita' tibqa' minn ġenerazzjoni għall-oħra. Dibattiti Parlamentari ta' l-1920 Il-Popolazzjoni Stmata għal kull Lokalita', Il-Gazzetta tal-Gvern ta' Malta, it-30 t'April, 2004, paġna 2995